A “O le alofa tunoa o le Alii o Iesu Keriso”
· E amata ma fa‘ai‘u e Paulo lana tusi lona lua i tagata Korinito i le ta‘ua o le alofa tunoa o Iesu (2 Korinito 1:2; 13:14). O le ā tonu lava lenei alofa tunoa?
· Na ia tu‘ua le tamaoaiga e fa‘avavau o le lagi ma avea ma tagata mativa, ina ia mafai ai ona tatou maua lana tamaoaiga (2 Kor 8:9).
· Sa savali o Ia i lo tatou lalolagi ina ia tatou iloa ai o Ia, alofa ia te Ia, ma fa‘aa‘oa‘o ia te Ia (Ioane 15:12)
· Sa ia fa‘amaulalo o ia lava ma usiusita‘i se‘ia o‘o i le oti, ina ia fa‘amagalo a tatou agasala ma foa‘i mai ai le ola e fa‘avavau (Filipi 2:8).
· O le ā e tupu ia i tatou o e taliaina Lona alofa tunoa?
· E tauamiotonuina tatou (Rom. 3:24; Efe. 1:7)
· Tatou te olioli i le faamoemoe (Rom. 5:2)
· Tatou te maua le mana mai ia Keriso (2 Kor. 12:9)
· E le pule le agasala ia i tatou (Rom. 6:14)
· Tatou te nofotupu i le ola ma Iesu (Rom. 5:17, 21)
E    “O le alofa o le Atua”
· Ua fa‘amamafa mai le Tusi Pa‘ia fa‘apea, o le Atua o le alofa lava ia (1 Ioane 4:8). Ua Ia liligiina atu lenā alofa i Ana foafoaga uma. E mafai ona tatou va‘aia lenā mea i o tatou lava loto; i le va o mātua ma fanau; i fugāla‘au matagofie; i manulele e matagofie a latou pese; …
· Na aʻoaʻo atu e Paulo i tagata Korinito (faʻapea foʻi i tatou) e faʻapea, o le alofa e faʻatupuina ai le malosi ma le tuputupu aʻe (1 Kori. 8:1); e leai se aogā o se mea pe a leai se alofa (1 Kori. 13:1-3); ma e tatau ona faia mea uma i lea lava alofa e sau mai le Atua (1 Kori. 16:14).
· Ae peita‘i, e leai se masalosalo, o le fa‘aaliga sili o le alofa o le Atua e mafai ona va‘aia i le foa‘iina mai o Iesu e fai ma taulaga mo agasala (Ioa 3:16).
· O lenei fa‘ata‘ita‘iga e ta‘ita‘iina ai i tatou e feagai ma isi i le alofa lava lea e tasi ua fa‘aalia mai e le Atua ia i tatou (1 Ioane 3:16).
· Ua fa‘aalia e Paulo le Atua i ni auala eseese:
· “Le Atua o le onosai” (Rom. 15:5)
· “Le Atua o le faamoemoe” (Rom. 15:13)
· “Le Atua o le filemu” (Rom. 15:33)
· “Le Atua […] alofa mutimutivale” (2 Kor. 1:3a)
· “Le Atua o fa'amafanafanaga uma” (2 Kor. 1:3b)
· “Le Atua o le alofa(Kor. 13:11)
· E lē gata ina iai i le Atua nei uiga uma, ae o Ia fo‘i o le puna e afua mai ai nei mea uma mo i tatou.
· E pei ona tatou va‘aia, o le Atua o le alofa lava ia, ae o Ia fo‘i o le Atua o le alofa, o lona uiga:
· O le Atua le Tamā e foaʻi mai ia i tatou Lona alofa. (1 Ioane 3:1)
· Le Atua le Alo na te faatumu tatou i le tumu o Lona alofa. (Efe. 3:19)
· Le Atua le Agaga Paia na te sasaa mai lona alofa i o tatou luga (Rom. 5:5)


I    “O le mafutaga a le Agaga Paia”
· Faanaunauga o Paulo ia maua e tatou: o le alofa tunoa o se Tagata (o le Alii o Iesu Keriso); o le alofa o se Tagata (o le Atua); ma le mafutaga… o se mana po o se Tagata? (2 Korinito 13:14). Ina ia ogatasi le uiga o le mau, o loo tautala Paulo e uiga i se Tagata (o le Agaga Paia), ae lē o se mana.
· I ana fa‘asinomaga e sili atu ma le 40 e faatatau i le Agaga Pa‘ia i ana tusi ia Korinito, o lo‘o fa‘aalia ai e Paulo o Ia o Lē e i ai uiga fa‘aleperesona, ae lē na‘o se malosiaga e afua mai i le Atua:
· Faaupegaina tagata  mo le misiona (1 Kor. 2:4)
· Na te faailoa mai mea loloto a le Atua (1 Kor. 2:10)
· Na te aoao i tatou (1 Kor. 2:13)
· E afio i totonu o i tatou (1 Kor. 3:16)
· Galulue ma Keriso mo lo tatou tauamiotonuina (1 Kor. 6:11)
· E foa'i mai e Ia meaalofa fa'aleagaga (1 Kor. 12:7-11)
· Ua Ia fa‘ailogaina i tatou mo le fa‘aolataga (2 Kor. 1:22)
· Na te tusia le tulafono i o tatou loto. (2 Kor. 3:3)
· Na te aumaia le ola fou ia Keriso (2 Kor. 3:6)
· Na te aumaia le saolotoga mai le agasala (2 Kor. 3:17)
O   “Faatasi ma outou uma”
· E ui ina masani ona tatou ta‘ua le Tolutasi (o Peresona paia e to‘atolu, e tasi le Atua) i le fa‘asologa “Tama, Alo, ma le Agaga” (Mat 28:19), ae o loo fa‘aalia e Paulo i le fa‘asologa “Alo, Tama, ma le Agaga” (2 Kor 13:14), a o Peteru o loo ia ta‘ua “Tama, Agaga, ma le Alo” (1 Pet 1:2).
· E leai se fa'atulagaga o tulaga maualuluga ma tulaga maualalo i le va o i latou; e tofu lava i latou ma se matafaioi i le fuafuaga o le fa'aolataga, ae o lo'o tutusa uma o latou uiga ma fa'amoemoega.
· ALOFA TUNOA
(1) Mai le Tama (1 Kor. 1:3)
(2) Mai le Atalii (1 Kor. 1:3)
(3) Mai le Agaga (Epe. 10:29)
· ALOFA
(1) Mai le Tama (1 Ioane 2:15)
(2) Mai le Atalii (Rom. 8:35)
(3) Mai le Agaga (Rom. 15:30)
· MAFUTAGA
(1) Mai le Tama (1 Ioane 1:3)
(2) Mai le Atalii (1 Ioane 1:3)
(3) Mai le Agaga (Fili. 2:1)
· O lea, ua fa‘ai‘u ai e Paulo lana tusi i le mo‘omia ia fa‘atasi ma i tatou uma le alofa tunoa, le alofa, ma le mafutaga a le Atua i ona tulaga e tolu (2 Korinito 13:14).
